**OPĆINA SALI**

**JAVNI POZIV ZA SUFINANCIRANJE PROJEKATA**

**OD INTERESA ZA OPĆE DOBRO ZA 2020. GODINU**

**UPUTE ZA PRIJAVITELJE**

Općina Sali na svojoj mrežnoj stranici objavila je Javni poziv za financiranje projekata od interesa za opće dobro za 2020. godinu.

**1.CILJEVI I VRIJEDNOST JAVNOG POZIVA**

* 1. **Opći i posebni ciljevi Javnog poziva**

Opći cilj Javnog poziva je financijskom potporom projektima unaprijediti kvalitetu života građana na području Općine Sali.

Posebni ciljevi Javnog poziva su:

* povećanje broja korisnika uključenih u programe sportske rekreacije i amaterskog bavljenja sportom;
* povećanje broja korisnika uključenih u programe kulturno-umjetničkog amaterizma te očuvanja tradicijskih vrijednosti;
* unaprjeđenje djelatnosti udruga s područja socijalne skrbi i humanitarne zaštite te ostalih udruga i neprofitnih organizacija koje svojim aktivnostima promiču opće vrijednosti od interesa za Općinu Sali.
  1. **Ukupna vrijednost Javnog poziva, programska područja i planirani iznosi**

Sredstava za provedbu ovog Javnog poziva osigurana su u Proračunu Općine Sali u ukupnome iznosu od 150.000,00 kuna kako slijedi:

1. sport 70.000,00 kuna
2. kultura 50.000,00 kuna
3. razvoj civilnog društva, socijalne skrbi i zdravstva 30.000,00 kuna

Općina Sali će financirati do 100% odobrenih, opravdanih troškova prijavljenoga projekta.

Najniži iznos koji se može odobriti za projekte iznosi 1.000,00 kuna, a najviši 10.000,00 kuna za kulturu, 15.000,00 kuna za sport te razvoj civilnog društva, socijalne skrbi i zdravstva.

**2. UVJETI NATJEČAJA**

**2.1. Prihvatljivi prijavitelji su:**

- svi koji ispunjavaju propisane uvjete Javnog poziva;

- svi koji imaju projekte koji zadovoljavaju uvjete iz programskog područja na koji se prijavljuju.

**2.2. Programska područja prijave**

Projekti se mogu prijaviti u tri osnovna područja:

A. Sport

B. Kultura

C. Razvoj civilnog društva, socijalne skrbi i zdravstva

Prilikom ocjenjivanja prijavljenih projekata Povjerenstvo će vrednovati svaki projekt posebno sukladno kriterijima propisanim u odjeljku 4.2.

**Prijavitelj mora udovoljavati sljedećim općim uvjetima:**

- mora biti upisan u odgovarajući Registar (Registar udruga/Registar neprofitnih organizacija) i mora provoditi projektnu aktivnost na području Općine Sali

- korisnici projekta moraju biti građani Općine Sali;

-   mora uredno ispunjavati obveze iz svih prethodno sklopljenih ugovora o financiranju iz proračuna Općine Sali;

-   protiv prijavitelja odnosno osobe ovlaštene za zastupanje ne vodi se kazneni postupak i nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljem tekstu: Uredba).

Jedan prijavitelj može prijaviti najviše dva projekta.

Prijavitelj koji prijavljuje projekt odgovoran je za njegovu provedbu i izvještavanje.

**2.3. Prihvatljivi i neprihvatljivi troškovi koji će se financirati**

Sredstvima Javnog poziva smiju se financirati samo stvarni i prihvatljivi troškovi nastali provođenjem projekta. Prilikom procjene projekta ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivi troškovi su troškovi koje ima korisnik financiranja, a koji ispunjavaju sve sljedeće kriterije:

- nastali su za vrijeme razdoblja provedbe projekta u skladu s ugovorom;

- moraju biti navedeni u ukupnom predviđenom proračunu programa;

- nužni su za provođenje projekta koji je predmetom dodjele financijskih sredstava;

-     mogu biti identificirani i provjereni i računovodstveno su evidentirani kod korisnika financiranja prema važećim propisima o računovodstvu neprofitnih organizacija;

-     trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

Kategorije prihvatljivih troškova:

- naknade (honorari), putni troškovi i troškovi dnevnica za osobe koje sudjeluju u projektu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna;

-     troškovi kupnje ili iznajmljivanja opreme i kupnje materijala, namijenjenih isključivo za projekt, te troškovi usluga pod uvjetom da su u skladu s tržišnim cijenama;

- troškovi potrošne robe potrebne za provedbu projekta

-     ostali troškovi provedbe projekta (neposredno vezani i nužni za provedbu projektnih aktivnosti).

Troškovi putovanja priznaju se ako je putovanje potrebno za provedbu aktivnosti, a koristi se ekonomski najisplativija opcija.

U proračun projekte koji se prijavljuje ne smiju biti uvrštene stavke koje se odnose na plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.), koji glase na ime fizičke osobe.

Neprihvatljivim troškovima projekta smatraju se:

-   dugovi i stavke za pokrivanje gubitaka ili dugova;

-   dospjele kamate;

-   stavke koje se već financiraju iz javnih izvora;

-   troškovi reprezentacije, hrane i alkoholnih pića.

- nagrade članovima udruge.

**2.4. Prihvatljive aktivnosti koje će se financirati Javnim pozivom**

Prihvatljive aktivnosti su:

* poticanje bavljenja amaterskim sportom i sportskom rekreacijom;
* poticanje bavljenja kulturno umjetničkim amaterizmom i očuvanje tradicijskih vrijednosti i kulturne baštine otoka
* organizacija radionica i drugih aktivnosti namijenjenih unapređenju djelatnosti udruga s područja socijalne skrbi i humanitarne zaštite te ostalih udruga i neprofitnih organizacija koje svojim aktivnostima promiču opće vrijednosti od interesa za Općinu Sali.

Smatraju se neprihvatljivim i neće se razmatrati projekti prijavitelja:

* koji su usmjereni na političke ili religijske ciljeve/ili aktivnosti;
* koji su usmjereni isključivo zadovoljavanju temeljnih potreba poslovanja prijavitelja;
* čija je jedina svrha korist članovima/članicama prijavitelja.

**3. NAČIN PRIJAVE**

**3.1. Obvezna dokumentacija za prijavu projekta**

Za prijavu na Javni poziv prijavitelji moraju popuniti propisane obrasce. Prijavitelji su dužni popuniti sva polja u obrascima. Prijave se obvezno ispunjavaju na računalu.

**Obvezna dokumentacija za prijavu projekta je:**

1. popunjen, potpisan i ovjeren obrazac prijave projekta za koji se prijavljuju;

2. popunjen, potpisan i ovjeren obrazac proračuna;

3. uvjerenje o nekažnjavanju odgovorne osobe ne starije od šest mjeseci od dana objave javnog poziva;

4. financijski izvještaj - Izvještaj o prihodima i rashodima, Bilanca i Bilješke uz financijske izvještaje (obveznici dvojnog knjigovodstva) odnosno Godišnji financijski izvještaj o primicima i izdacima (obveznici jednostavnog knjigovodstva) za prethodnu godinu

5. potvrda Porezne uprave o podmirenju obveza javnih davanja (nepostojanju javnog duga) ne starija od 3 mjeseca do dana raspisivanja natječaja

6. izvještaj o potrošnji proračunskih sredstava za ugovore iz prethodne proračunske godine;

7. izjava o nepostojanju dvostrukog financiranja.

8. vlastoručno potpisan životopis voditelja/ice prijavljenog projekta

Ispunjavanje ostalih uvjeta prihvatljivosti prijavitelja, Općina Sali provjerava uvidom u Internetom dostupan Registar udruga i Registar neprofitnih organizacija kao i provjerom u poslovnim knjigama Općine Sali. U slučaju nemogućnosti provjere na opisani način Općina Sali zadržava pravo tražiti dodatne dokaze o ispunjavanju uvjeta u postupku ispitivanja ispunjavanja formalnih uvjeta Javnog poziva (npr. presliku Statuta, potvrdu FINA-e o zaprimanju financijskih izvještaja i dr.).

**3.2. Obrazac za prijavu projekta (Obrazac 1)**

Obrazac za prijavu projekta dio je obvezne dokumentacije.

Potrebno je ispuniti sve tražene podatke isključivo na računalu i potpisati ga. Obrasci u kojima nedostaju podaci vezani uz sadržaj projekta neće biti uzeti u razmatranje, a prijava će se smatrati nevažećom.

**3.3. Obrazac za proračun projekta (Obrazac 2)**

Obrazac za proračun projekta dio je obvezne dokumentacije. Potrebno je ispuniti sve tražene podatke na računalu i potpisati ga. Obrazac sadrži sve podatke o svim izravnim i neizravnim troškovima projekta, kao i o osiguranim sredstvima i sredstvima koja se traže za financiranje od Općine Sali. Prijava u kojoj nedostaje obrazac proračuna neće biti uzeta u razmatranje, kao ni prijava u kojoj obrazac proračuna nije u potpunosti ispunjen.

**3.4. Datum objave Javnog poziva i rok za podnošenje prijave**

Poziv je otvoren danom objave na mrežnoj stranici Općine Sali i oglasnoj ploči Općine.

**Rok za prijavu na Javni poziv je 35 dana od dana objave poziva.**

Sve prijave poslane nakon isteka roka neće biti uzete u razmatranje.

Obrasci za prijavu zajedno s uputama za prijavljivanje nalaze se na mrežnoj stranici Općine Sali i oglasnoj ploči Općine.

**3.5. Adresa i načini dostave prijave projekta**

Obvezne obrasce i propisanu dokumentaciju potrebno je dostaviti u zatvorenoj omotnici preporučenom poštom ili osobno na adresu:

**Općina Sali, Sali II 74 A, 23281 Sali, s naznakom:** *"Javni poziv za sufinanciranje projekata od interesa za opće dobro 2020. – ne otvaraj˝*

Na vanjskome dijelu omotnice potrebno je istaknuti puni naziv i adresu prijavitelja.

Prijave koje nisu dostavljene na propisani način i ne sadrže svu dokumentaciju koja je propisana Natječajem, neće biti uzete u daljnje razmatranje.

Prijava projekata koji ne udovoljavaju uvjetima Javnog poziva (zakašnjela prijava, prijava koje ne sadrži svu pozivom propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Javnog poziva) neće se razmatrati.

**3.6. Rokovi i način postavljanja pitanja**

Sva pitanja vezana uz Javni poziv mogu se postaviti isključivo elektroničkim putem, slanjem upita na sljedeću adresu: ­­­­­­­­­­­­­[opcina@opcina-sali.hr](mailto:opcina@opcina-sali.hr) , zaključno s 10.03.2020.

**4. PROCJENA PRIJAVA I DONOŠENJE ODLUKE O DODJELI FINANCIJSKIH SREDSTAVA**

Procjenu prijavljenih projekata provodi Povjerenstvo za provedbu javnog poziva i ocjenjivanja projekata.

**4.1. Postupak administrativne provjere**

Povjerenstvo za provedbu javnog poziva i ocjenjivanja projekata, obavlja uvid u dostavljenu dokumentaciju i provjerava ispunjavanje propisanih uvjeta Javnog poziva.

Članice/članovi Povjerenstva za provedbu javnog poziva i ocjenjivanja projekta ne smiju biti u sukobu interesa, o čemu moraju potpisati posebnu izjavu.

Prijave projekata koje ne udovoljavaju uvjetima Javnog poziva (zakašnjele prijave, prijave koje ne sadrže svu pozivom propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Javnog poziva) neće se razmatrati, o čemu će prijavitelji biti obaviješteni pisanom obavijesti u roku od osam (8) radnih dana s naznakom razloga zbog kojih prijava ne zadovoljava propisane uvjete Javnog poziva. Prijavitelji koji nisu zadovoljili propisane uvjete Javnog poziva mogu uložiti prigovor u roku od osam (8) dana od primitka obavijesti. O prigovoru odlučuje općinski načelnik u roku od 8 dana od dana zaprimanja prigovora. Prigovor ne odgađa izvršenje odluka i provedbu Javnog poziva.

**OBRAZAC**

**za utvrđivanje ispunjavanja propisanih uvjeta**

**prijave na Javni poziv za sufinanciranje projekata od interesa za opće dobro u 2020. godini**

|  |  |  |  |
| --- | --- | --- | --- |
| **A** | **Redni broj prijave** |  | |
| **B** | **Područje** |  | |
| **C** | **Datum dostave prijave** |  | |
| **D** | **Naziv prijavitelja** |  | |
| **E** | **Naziv projekta** |  | |
| **Prijavitelj je dostavio** | | | |
| **1.** | Popunjen, potpisan i ovjeren obrazac prijave | | |  |  |  |  | | --- | --- | --- | --- | |  | **DA** |  | **NE** | |
| **2.** | Popunjen, potpisan i ovjeren obrazac proračuna | | |  |  |  |  | | --- | --- | --- | --- | |  | **DA** |  | **NE** | |
| **3.** | Opis projekta za koje se traže sredstva | | |  |  |  |  | | --- | --- | --- | --- | |  | **DA** |  | **NE** | |
| **4.** | Uvjerenje o nekažnjavanju odgovorne osobe ne starije od šest mjeseci od dana objave javnog poziva | | |  |  |  |  | | --- | --- | --- | --- | |  | **DA** |  | **NE** | |
| **5.** | Financijski izvještaj udruge - Izvještaj o prihodima i rashodima, Bilanca i Bilješke uz financijske izvještaje (obveznici dvojnog knjigovodstva) odnosno Godišnji financijski izvještaj o primicima i izdacima (obveznici jednostavnog knjigovodstva) za prethodnu godinu | | |  |  |  |  | | --- | --- | --- | --- | |  | **DA** |  | **NE** | |
| **6.** | Izvještaj o potrošnji proračunskih sredstava za ugovore iz prethodne proračunske godine | | |  |  |  |  | | --- | --- | --- | --- | |  | **DA** |  | **NE** | |
| **7.** | potvrda Porezne uprave o podmirenju obveza javnih davanja (nepostojanju javnog duga) ne starija od 3 mjeseca do dana raspisivanja natječaja | | |  |  |  |  | | --- | --- | --- | --- | |  | **DA** |  | **NE** | |
| **8.** | izjava o nepostojanju dvostrukog financiranja | | |  |  |  |  |  | | --- | --- | --- | --- | --- | | |  |  |  |  | | --- | --- | --- | --- | |  | **DA** |  | **NE** | | |
| **9.** | Vlastoručno potpisan životopis voditelja/ice projekta | | |  |  |  |  | | --- | --- | --- | --- | |  | **DA** |  | **NE** | |

**4.2. Postupak ocjene kvalitete projekata i rokovi za podnošenje prigovora na postupak ocjene**

Povjerenstvo za provedbu javnog poziva i ocjenjivanja projekta daje ocjenu kvalitete i prijedlog za financijsku potporu.

Razmatraju se samo oni projekti koji su udovoljili propisanim uvjetima Javnog poziva.

Povjerenstvo ocjenjuje svaki projekt i daje prijedlog za odobravanje financijskih sredstava za projekte.

**OBRAZAC ZA PROCJENU KVALITETE/VRIJEDNOSTI PROJEKTA**

Svakom kriteriju dodjeljuje se bod od 0 do 5, sukladno sljedećim kategorijama ocjenjivanja: 0 = nezadovoljavajuće, 1 = loše, 2 = dovoljno, 3 = dobro, 4 = vrlo dobro, 5= odlično

|  |  |  |
| --- | --- | --- |
|  | Kriterij | Bodovi |
| **1.** | Koliko projekt doprinosi afirmaciji Općine Sali? |  |
| **2.** | Koliko je projekt društveno koristan? |  |
| **3.** | Da li su jasno definirani korisnici projekta? |  |
| **4.** | Broj korisnika obuhvaćenih projektom? |  |
| **5.** | Projektom su obuhvaćena djeca ili starije osobe |  |
| **6.** | Prijavljeni projekt predviđa nove inicijative |  |
| **7.** | Ima li prijavitelj dovoljno iskustva i stručnog kapaciteta za provođenje planiranih aktivnosti projekta? |  |
| 8. | Dosadašnji rezultati u provedbi projekata? |  |
| UKUPNO | |  |

Povjerenstvo za provedbu javnog poziva i ocjenjivanja projekta nakon provedenog postupka ocjenjivanja prijava i razmatranja predloženih iznosa financiranja projekata utvrđuje prijedlog odluke o financiranju projekata.

Svi prijavitelji će biti obaviješteni o donesenoj odluci o financiranju projekata u sklopu Javnog poziva, a rezultati će biti objavljeni i na mrežnoj stranici Općine Sali i oglasnoj ploči Općine Sali.

Prijavitelji čiji projekti nisu prihvaćeni za financiranje mogu uložiti prigovor općinskom načelniku u roku od osam (8) dana od dana primitka pisane obavijesti o razlozima neprihvaćanja projekata.

Općinski načelnik o prigovoru odlučuje u roku od 8 dana od zaprimanja prigovora. Prigovor ne odgađa izvršenje odluke i daljnju provedbu postupka.

**4.3. Postupak ugovaranja i praćenje provedbe projekta**

Ugovore o financiranju projekata prijavitelji su obvezni potpisati najkasnije 30 dana nakon objave rezultata javnog poziva na mrežnoj stranici Općine.

Prijavitelj s kojim Općina Sali sklopi ugovor o sufinanciranju obvezuje se da neće sudjelovati u izbornoj ili drugoj promidžbi političke stranke, koalicije ili kandidata te neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata tijekom trajanja ugovora.

Korisnik je dužan dostaviti Izvješće o provedenom projektu i financijsko Izvješće najkasnije do 15.prosinca, 2020. Obrasci su dostupni na web stranici Općine Sali. (Obrazac 4 i 5.)

Općina Sali će zatražiti povrat uplaćenih sredstava u slučaju ako prijavitelj nenamjenski potroši odobrena financijska sredstva ili ako na drugi način krši obveze proizašle iz ugovora.

**5. POPIS DOKUMENTACIJE**

- Tekst Javnog poziva;

- Upute za prijavitelje;

- Obrazac (1) za prijavu i opis projekta;

- Obrazac (2) za proračun projekta;

- Obrazac izjave (3) o nepostojanju dvostrukog financiranja.

- Obrazac (4) za Izvješće o provedbi projekta

- Obrazac(5) za financijsko Izvješće

- Nacrt ugovora o financiranju;